দ্বিজাতি তত্ত্বে ভারত বিভক্ত হয়েছে। পাকিস্তান দ্বিখণ্ডে পরিণত হয়েছে। এমনি ভিন্নতাকে অবলম্বন করেই বাংলাদেশের বিভক্তিও দ্বি-রাষ্ট্রে পরিণত হওয়া উঁকি দিচ্ছে। বাংলাদেশের ৫০ হাজার বর্গমাইল বাঙ্গালী প্রধান হলেও তার ৫ হাজার বর্গমাইল অবাঙ্গালী প্রধান। এই চরিত্রগত ভিন্নতা নিয়ে এই দেশ ও জাতি নির্বিরোধ এক দেশ ও এক জাতি হয়ে থাকতে পারে না। এখানে দ্বিজাতিক চরিত্র সম্পন্ন অধিবাসী থাকাটাই বিরোধ বিদ্রোহের হেতু। মহান নেতা শেখ মুজিব এরই সমাধান রূপে ১৯৭৩ সালে রাঙ্গামাটির জনসভায় উপজাতিদের বাঙ্গালী হবার আহ্বান জানিয়েছিলেন। তৎপর উপজাতিদের আপোসহীন বিরূপ প্রতিক্রিয়ায় বাধ্য হয়ে বাঙ্গালী জনসংখ্যা বৃদ্ধি আর উন্নয়নের উদ্যোগ নিয়ে প্রেসিডেন্ট জিয়া অগ্রসর হন।